አምባሳደር ስዩም መስፍን የደቡብ ሱዳን ቀውስ ተዋናዮችን እንዲያደራድሩ ተሰየሙ
 በደቡብ ሱዳን ለተከሰተው የፖለቲካ ቀውስ መፍትሔ ለማፈላለግ የምስራቅ አፍሪካ የልማት በይነ መንግስታት (ኢጋድ) መሪዎች አርብ በናይሮቢ ተወያይተዋል።መሪዎቹ ከስብሰባቸው በኋላ ባወጡት መግለጫ፥ በአገሪቱ  ግጭት  ውስጥ  ተዋናይ ለሆኑት ለፕሬዚዳንት ሳልቫ ኪርና  ለቀድሞ  ምክትላቸው ሪክ ማቻር የፊት ለፊት ድርድር  እንዲጀምሩ የአራት ቀናት ማስጠንቀቂያ  ሰጥተዋል።መሪዎቹ የደቡብ ሱዳን  መንግስት ግጭቱን ለማቆም የወሰደውን ፈጣን እርምጃ  ማድነቃቸው  ተመልክቷል። ተቀናቃኛቸው እና  የቀድሞ  የአገሪቱ  ምክትል  ፕሬዚዳንት ሪክ ማቻርም ተመሳሳይ እርምጃ  እንዲወስዱም ነው ያሳሰቡት።ሁለቱም  ወገኖች እስከ ማክሰኞ ድረስ  ለሰላማዊ መፍትሄ ፊት ለፊት ተገናኝተው መነጋገር  ካልጀመሩ ኢጋድ ተጨማሪ  እርምጃዎችን ለመውሰድ  ይገደዳል  ብለዋል በመግለጫቸው።በግጭቱ ተዋናይ የሆኑትን ወገኖችንም እንዲያደራድሩ የኢፌዴሪ የቀድሞው የውጭ ጉዳይ ሚኒስትር የነበሩት አምባሳደር ስዩም መስፍን ተሰይመዋል።ጠቅላይ ሚኒስትር ሀይለማርያም በስብሰባው ላይ እንደገለፁት ከሌሎች ከኢጋድ አባል አገራት ጋር ከተውጣጡ አደራዳሪዎች ጋር በመሆን አምባሳደር ስዩም ድርድሩን ይመራሉ። ምንጭ ኤፍ ቢ ሲ